
Es-Selamu alejkum we rahmetullahi we berekatuhu!


Uvaženi šejh, da li ste do kraja rekli sve što biste imali kazati o tome šta je sve potrebno da saznamo o osobama koje rade u klanici? Mislim na vaš odgovor: KAKO U PRAKSI UTVRDITI DA LI JE NEKO MESO ***[HALAL](https://pitajucene.com/search/halal/questions/ "Pretraži pitanja o halalu")***?


(https://m.youtube.com/watch?v=L0u1D\_184nM&feature=youtu.be#menu)


Zanima me jer niste pomenuli za bismilu, osim na početku u sklopu 4 uvjeta. Ja ne jedem meso od kurbana, jer nisam sigurna da su osobe koje su klale izgovorile bismilu, a u mom kraju ljudi kolju kako i čime i treba. I kada kolje Ehli kitabija, šta bude sa izgovaranjem bismile?


* 
* 
* 
* 
* 
* 
* 

 
PROPIS MESA ZA KOJE NE ZNAMO DA LI JE BISMILOM ZAKLANO

Alejkumusselam ve rahmetillahi ve berekatuhu.


Neka je salavat i selam na posljednjeg Vjerovjesnika, a zatim:


Kada musliman kolje životinju podrazumijeva se da prouči bismilu. U tom slučaju nismo obavezni provjeravati da li je izgovorena, jer to je osnov. Dokaz za to da ne treba provjeravati i da nema smetnje da se jede jeste ***[hadis](https://pitajucene.com/search/Hadis/questions/ "Pretraži pitanja o hadisima")*** kojeg bilježi Buharija od Aiše, radijjallahu anha, u kom ona pita Poslanika, sallallahu alejhi ve sellem, o mesu koje im dođe od ljudi za koje ne zna da li su spomenuli Allahovo ***[ime](https://pitajucene.com/search/ime/questions/ "Pretraži pitanja o imenima")*** ili ne, pa joj on odgovori: “Spomenite vi Allahovo ime i jedite ga”.


A što se tiče Ehlu kitabija, po ispravnom stavu učenjaka koje se prenosi od Ibn Abbasa, radijjallahu anhuma, meso Ehli kitabija se jede neistražujući šta spomenu pri klanju, jer osnova je da spomenu božije ime. Oni se ne obavezuju da moraju spomenuti Allahovo ime riječima bismillah. Izuzetak tome je ako sigurno znamo, jer smo prisustvovali ili čuli od pouzdane osobe, da je za neko određeno meso pri klanju izgovoreno nečije drugo ime mimo Allaha, tada nije dozvoljeno jesti to konkretno to meso.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – <http://www.zijad-ljakic.com>


